Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: működéséről és gazdálkodásáról szóló, többször módosított 1989. évi XXXIII. törvény előírásai szerint köteles
Paragraph Index: 2894

(3) Az egyszeres könyvvitelt vezető egyéb szervezet, illetve közhasznú egyéb szervezet áttérhet a kettős könyvvitelre — saját elhatározása alapján — bármelyik üzleti év január 1-jével. Köteles áttérni a kettős könyvvitel vezetésére — és egyszerűsített éves beszámolót, közhasznú egyszerűsített éves beszámolót készíteni — azt az évet követő második üzleti év január 1-jével, amikor az egyszerűsített beszámoló, közhasznú egyszerűsített beszámoló készítésére a 7. § (1)—(2) bekezdéseiben rögzített feltételnek két egymást követő üzleti évben már nem felel meg [(ár)bevétele mindkét üzleti évben meghaladta az 50 millió forintot].

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes